Indrebø ble tidlig god og vant bronse på 100 meter 16 år gammel. Hun fulgte opp med sølv året etter med ny norsk juniorrekord på 11,76 sekunder. Hun konkurrerte da for Breim idrettslag og resultatet ble hennes karrierebeste. Hun flyttet til Oslo, men fikk karrieren ødelagt av skader. Hun gjorde comeback i NM 1985, da for Fossum idrettslag, og ble nummer tre og vant sin tredje NM-medalje. Hennes beste 200 meter løp hun året etter, 1. juni 1986, under et stevne i Amsterdam, med tiden 24,43 sekunder. Hun løp da for IL i BUL, Oslo.